Jēna
Šis raksts ir par pilsētu Vācijā. Par Japānas naudas vienību skatīt rakstu Jena. Jēna (vācu: Jena) ir universitātes pilsēta Tīringenes federālajā zemē, Vācijā. Ar 105 129 iedzīvotājiem tā ir otra lielākā pilsēta Tīringenē pēc Erfurtes. Pilsēta atrodas Zāles upes krastos. Jēna pirmoreiz minēta 1182. gada dokumentā. 1926. gadā Jēnā uzbūvēja pasaulē pirmo moderno planetāriju. Pilsētā atrodas viena no desmit vecākajām universitātēm valstī — Jēnas universitāte. Otrā pasaules kara beigās 1945. gadā pilsētu bombardēja, dzīvību zaudēja 153 cilvēki un pilsētas viduslaiku centrs tika gandrīz pilnībā nopostīts.